એમ તો મારી અપનાપન અને અર્પણમાં પણ મેં કાકાનું જ નામ વિચારેલું, પણ ડેટ્સની સમસ્યાને કારણે મારે જીતેન્દ્રને લેવા પડેલા. જે. ઓમ પ્રકાશની છાપ એવી ખરી કે એ ફક્ત લોકભોગ્ય વિષય પર લોકભોગ્ય શૈલીમાં જ ફિલ્મો બનાવતા અને જોખમો ન ખેડતા, પરંતુ અસલમાં આ છાપ ખોટી છે, કારણ કે એમની નિર્દેશક તરીકેની પહેલી ફિલ્મ આપ કી કસમમાં સુપરસ્ટાર હીરો રાજેશ ખન્નાને ઓમસાહેબે શંકાશીલ પતિની ખાસ્સી નેગેટિવ ભૂમિકામાં રજૂ કરેલો.